**Dar anii trec în fugă**

*Ionutz21*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Când îți ascult cuvântul și glasul tremurând

Mă pierd în neputința durerilor de mâine

Că am plecat de-acasă să mă întorc curând

Dar anii trec în fugă în goana după pâine

Și gol pe dinăuntru, adesea te visez

Mă rog Divinității, să-ti deie sănătate

Mi-e viața condamnată mereu să emigrez

Prin lumea-n care hoții își fac la colț dreptate

Tu stai îngândurată la margine de pat

Cu ochii pe fereastra ce soarele-o străbate

Ai vrea să vezi pe poartă intrând un blând bărbat

Să-ți spună: - Sărut mâna, acum vin de departe.

Dai naștere la vise și le urmezi în joc

Sub tălpi ai răni cumplite că vremurile-s grele

Dar inima te-ajută să treci prin ploi de foc

Fără să ști că mâine, privești din nou la stele

Port mamă suferința cu care am crescut

Și-am tot gustat din chinul ce uneori mă cheamă

Spre malul singuratic de care m-am temut

C-o să privesc apusul iar fără tine mamă.

Georgian Ionuț Zamfira 31.07.2021